Eva Green

Eva Green (g. 1980 m. liepos 5 d. Paryžius, Prancūzija) – prancūzų aktorė, modelis.

 Šeima 
Eva Green gimė Paryžiuje, prancūzų aktorės Marlene Jobert ir švedo odontologo Walterio Greeno šeimoje. 

Ji taip pat turi dvynę seserį Joy. Protėviai – alžyriečių, turkų ir ispanų kilmės.

 Karjera 

Eva Green aktorystės mokėsi Eva St. Paul dramos mokykloje Paryžiuje, taip pat Webber Douglas akademijoje Londone. 

Aktorės karjera prasidėjo vaidmenimis teatre, kur ji dažniausiai atlikdavo neigiamų herojų vaidmenis. Už vaidmenį spektaklyje „Jalousie en Trois Fax“ ji buvo nominuota Molière apdovanojimui.

Debiutas kine vaidmeniu Bernardo Bertolucci filme „Svajotojai“ 2003 metais buvo išsiskiriantis nuogų scenų gausa, tačiau Evos Green vaidyba buvo įvertinta Europos filmų apdovanojimuose geriausios metų aktorės nominacija. 2005 metais ji buvo pakviesta atlikti princesės Sibilės vaidmenį Ridley Scott epe apie kryžiaus žygį filme „Daungaus karalystė“. Kiek vėliau išleista šio filmo neiškarpyta režisieriaus versija padėjo gauti Vesper Lynd vaidmenį filme apie Džeimsą Bondą „Kazino Royale“. Pradžioje jos kandidatūra buvo atmesta, bet režisierius Martin Campbell persigalvojo, išvydęs pilną „Dangaus karalystės“ versiją. Evos Green vaidyba buvo įvertinta BAFTA ir „Empire“ apdovanojimais, o „Entertainment Weekly“ Bondo merginų sąraše jai skyrė 4-ą vietą. Šis vaidmuo įtvirtino Evos, kaip fatališkos moters vaidmenų atlikėjos, reputaciją.

Po metų metais ji vėl vaidino, kaip ir „Kazino Royale“, kartu su Daniel Craig filme „Auksinis kompasas“.

2009 metais ji atliko vaidmenį filme „Cracks“, kurį režisavo Ridley Scott duktė Jordan Scott. Nepaisant sėkmingos karjeros kine, Eva Green daugiau dėmesio skiria vaidmenims teatre, o ne Holivude.

 Modelio karjera 

Kitados reklamavo „Emporio Armani“, „Lancôme“, „Heineken“ bei „Christian Dior“ produktus, taip pat, kaip ir jos motina, bendradarbiauja su UNICEF.

 Asmeninis gyvenimas 

Eva Green netekėjusi, save vadina ateiste. Laisvai kalba prancūziškai, angliškai, šiek tiek – japoniškai. Moka groti pianinu. Šiuo metu gyvena netoli Londono.

Mėgstamiausi režisieriai: François Truffaut, Ingmar Bergman, Tim Burton, Lars von Trier, David Lynch ir David Fincher.

 Filmai 

 Metai  Lietuviškas pavadinimas  Originalus pavadinimas  Vaidmuo 2003  Svajotojai  The Dreamers  Isabelle 2004  Arsenas Lupenas  Arsène Lupin  Clarisse de Dreux-Soubise 2005  Dangaus karalystė (filmas)  Kingdom of Heaven  Sybilla 2006  Casino Royale (2006 filmas)  Casino Royale  Vesper Lynd 2007  Auksinis kompasas (filmas)  The Golden Compass  Serafina Pekkala 2009 Franklynas Franklyn  Emilia/Sally 2009 Įskilimai Cracks  Miss G 2010  Gimda  Womb  Rebecca 2011 Tobulas jausmas  Perfect Sense  Susan 2011 Kamelotas (TV serialas)  Camelot  Morgan Pendragon 2012 Nakties Šešėliai  Dark Shadows  Angelique Bouchard 2013 300: Imperijos gimimas 300: Battle of Artemisia Artemisia2014Penny DreadfulVanessa Ives2014Balta paukštė pūgojeWhite bird in a blizzard2014IšganymasThe Salvation Madeleine

 Apdovanojimai 

BAFTA Rising Star award ir Empire Award Best Female Newcomer už vaidmenį filme „Kazino Royale“.

 Nuorodos 

 Oficiali svetainė

Green
Green